Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 542

c) A művészet eszközeivel… 4 óra Mi az, hogy művészet? Személyes vélekedések. Milyen területei vannak a művészetnek? A legfontosabb művészeti ágak és műfajok. Osztályszintű munka. A művészet szóhoz kapcsolódó asszociációk rögzítése kis lapokon. A papírok struktúrába rendezése és egy nagy közös gondolattérkép készítése belőlük. Az osztály közös művészet-definíciójának megfogalmazása a kirajzolódó kép alapján. Csoportmunka. Kártyákon szereplő elnevezések (műfajok, műnemek) és műalkotásokat, illetve művészeket (festményeket, szobrokat, balett-táncost, énekest stb.) ábrázoló képek rendszerezése – először az alkotó- és előadó-művészet két nagy kategóriája, Vajon ez is kommunikáció? Művészi alkotások és tevékenységek kommunikációs nézőpontú megközelítése. Mi mindenben más ez? A művészi és a hétköznapi kommunikáció közötti fő különbségek. majd ezeken belül saját elképzelés szerint. A megoldások szóforgóval való bemutatása és indoklása. Csoportmunka. Festmények elemzése az üzenetek és a kifejezőeszközök szempontjából. (Ki a közlő? Ki a befogadó? Mi az üzenet? Milyen eszközök közvetítik? Stb.) A csoportban megfogalmazott gondolatok megosztása egymással. Egyéni munka. Tájékozódás a diákok között. Annak kiderítése, hogy melyik a jelenleg legnépszerűbb könnyűzenei együttes, illetve zeneszám a körükben. A javaslatok osztályszintű gyűjtése, döntés szavazással. A megszavazott szám szövegének kinyomtatása és klippjének megkeresése az interneten az órai feldolgozás előkészítése érdekében. Csoportmunka. A közösen kiválasztott könnyűzenei szám szövegének, zenei eszközeinek és előadásmódjának elemzése kommunikációs nézőpontból megadott szempontok szerint. Egy mindenki által ismert népdal hasonló módon való elemzése és a vizsgált könnyűzenei számmal való összevetése. Osztályszintű munka Egy modern táncetűd közös megnézése az internet segítségével. Személyes reflexiók megfogalmazása a látottakhoz kapcsolódóan. Osztályszintű beszélgetés Mi mindenben különbözik a művészi kifejezésmód a hétköznapi kommunikációtól?

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes